La Declaració anual de residus per a gestors és una declaració de residus específica que han de presentar els gestors de residus, i que eximeix de fer la declaració anual de productors (DARI).
La DARIG engloba la informació anual relativa a l'activitat dels gestors pel que fa als residus tractats i generats i als materials produïts durant un any natural.
La declaració de residus per a gestors l'han de realitzar les activitats inscrites en el Registre general de persones gestores de residus de Catalunya.
Per als gestors de VFU, la declaració de gestors inclou a més, un annex específic sol·licitant informació específica relativa al Reial Decret 20/2017.
El gestors que hagin gestionat residus d'aparells elèctrics i electrònics (RAEE) també hauran de presentar un annex específic.
Dins del primer trimestre de cada any cal presentar les dades de l'activitat de l'any anterior, principalment pel que fa als processos de tractament, als tipus i quantitats de residus tractats i als tipus i quantitats de residus i de productes generats.
Qualsevol canvi en les dades administratives de l'empresa gestora de residus cal que es comuniqui a l'Agència de Residus de Catalunya de forma independent de la declaració, pels mitjans prevists als efectes.
La introducció de canvis en les dades administratives directament en la declaració no serà considerada com una comunicació de canvi de dades per part del declarant.
El gestor de residus ha de presentar la Declaració anual de residus industrials per a gestors durant el primer trimestre de cada any tot i que no rebi comunicació de l'Agència de Residus de Catalunya.
La Declaració Anual de residus industrials per a gestors cal fer-la en línia, entrant al Sistema Documental de Residus (SDR), amb el codi d'usuari i contrasenya.
Mentre el gestor de residus no estigui donat de baixa cal presentar la Declaració anual de residus per a gestors.
Cal indicar a l'apartat d'observacions de la declaració que l'empresa no ha tingut activitat de gestió de residus.
Cal presentar la Declaració anual de residus per a gestors mentre l'empresa gestora de residus no estava donada de baixa.
Cal indicar a l'apartat d'observacions de la declaració si l'empresa te o no activitat.
L'incompliment de l'obligació de presentar la Declaració pot constituir una infracció administrativa i donar lloc a la incoació del corresponent expedient sancionador.
Les declaracions emplenades en línia es desen automàticament al servidor de l'Agència de Residus de Catalunya, en el moment de fer la presentació telemàtica a través de l'SDR (l'accés al sistema demana identificació amb usuari i contrasenya).
El sistema assigna un número de registre automàticament.
Es pot imprimir aquest número de registre, com a comprovant de la presentació de la declaració.
Excepcionalment es poden fer declaracions en paper, les quals cal trametre a l'Agència de Residus pels mitjans habituals de presentació oficial de documents.
Els productes obtinguts són els materials resultants dels processos de tractament, els quals ja no són residus i, per tantja no es gestionen com a tals.
Les primeres matèries són els materials complementaris que utilitza el gestor per al tractament dels residus d'entrada.
La gestió dels residus de sortida s'ha de documentar sempre, i aquestes dades consten, generalment, en aquests documents.
Addicionalment, en els enllaços següents es poden consultar les instal·lacions de gestió de residus a Catalunya i els transportistes inscrits al registre de Catalunya.
A partir de l'entrada en vigor del Decret 152/2017, de 17 d'octubre, les operacions de tractament de residus passen a codificar-se mitjançant la classificació europea inclosa a la Directiva 2008/98/CE.
Aquesta classificació en vies de gestió conté 13 operacions de valorització (R1 a R13) i 15 d'eliminació (D1 a D15).
Per tant, els processos inclosos a les declaracions de gestors a partir de 2019 han de ser codificats amb aquesta classificació.
La codificació emprada fins ara, basada en la classificació en els codis V11 a V91 i T11 a T35, resta com una dada addicional complementària.
Vies de gestió: tractaments codificats en format Rxx o Dxx segons els annexos I i II de la Directiva 2008/98/CE.
Subvies de gestió: tractaments codificats en format Rxxxx o Dxxxx segons el Catàleg de residus de Catalunya.
Tractaments a extingir: tractaments codificats en format Vxx o Txx segons el Decret 93/1999, ja derogat; s'usen de forma temporal per facilitar la transició a les vies i subvies de gestió.
El procés general del centre agrupa els residus que no són atribuïbles a cap dels processos de tractament de l'activitat (oficines, menjador, manteniment...).
La casella 'Activitat industrial' cal activar-la en els processos que descriuen activitats que es porten a terme en el centre i que no són de gestió de residus.
Es distingeix del procés general, el qual agrupa els residus que no són atribuïbles a cap dels processos de tractament de l'activitat (oficines, menjador, manteniment...).
Si es tracta d'un residu d'entrada a un procés, aquest camp indica si el residu prové d'un altre procés del mateix gestor (intern) o bé d'un altre gestor (extern); alhora, si es tracta d'un residu de sortida d'un procés, indica si el residu es destina a un altre procés del mateix gestor (intern) o bé va a un altre gestor (extern).
Evidentment la declaració ha de tenir coherència pel que fa a les entrades i sortides internes dels diferents processos.
La declaració de gestors es mostra mitjançant una estructura d'arbre en què cada procés és una branca a la qual es vinculen els residus i els productes tant si són d'entrada com de sortida.
Per introduir un residu o producte cal saber a quin procés s'associa i, seleccionant l'apartat on es vol introduir ("Entrades de residus", etc.), generar una nova fitxa clicant a la icona corresponent a l'esquerra de l'arbre.
Cal declarar aquells residus líquids o aigües residuals, generats en el procés productiu o bé en neteges associades, que no es destinin a la xarxa de clavegueram o sistema de sanejament.
Es pot realitzar la impressió directament des de l'SDR, accedint al sistema mitjançant l'usuari i contrasenya, cal obrir la DARIG de l'any que correspongui i s'ha de seleccionar la icona Imprimir declaració.
Les declaracions trameses en format imprès també es podran recuperar a través de l'SDR, en el moment en què s'hagi fet la seva revisió per part d'ARC.
Per tal de realitzar la Declaració anual de gestors cal accedir al Sistema Documental de Residus (SDR) amb el vostre codi d'usuari i contrasenya.
En cas que no tingueu o no recordeu el vostre codi d'usuari i contrasenya, cal que els obtingueu a través de la pàgina principal de l'SDR.
Si no heu pogut resoldre els vostres dubtes sobre la declaració de residus per a gestors podeu posar-vos en contacte amb l'Agència de Residus de Catalunya mitjançant els canals de consulta especialitzada:
Correu electrònic RAEE: [EMAIL]
Les consultes que no tinguin a veure estrictament amb aquesta declaració poden fer-se mitjançant les vies de contacte habituals de l'Agència de Residus de Catalunya:
Informació general: 934 317 014
Suport tecnològic SDR: 932 142 000
Consultes suport tecnològic SDR: [EMAIL]